**BASES DEL PROCÉS PARTICIPATIU**

***“PARTICIPEM PER EDUCAR,***

***I TU QUÈ HI DIUS?”***

1. **PREÀMBUL**

El Consell Comarcal del Berguedà ha començat a desplegar la seva **estratègia d’impuls de la transparència i participació ciutadana**. Aquesta estratègia compta amb diverses prioritats, essent una d’elles l’impuls de processos participatius d’abast comarcal des del propi Consell.

Per fer-ho, el Consell Comarcal ha establert un full de ruta amb accions a realitzar durant els propers anys. I, per començar, s’ha fixat el compromís de realitzar un primer **procés participatiu pilot.**

Aquest procés participatiu ha de servir per començar a experimentar amb les dinàmiques de participació d’àmbit comarcal, i per extreure aprenentatges que permetin desplegar amb èxit el model participatiu del Consell durant els propers anys.

Un dels **àmbits clau en l’estratègia de participació és l’educatiu**. Es considera rellevant mobilitzar els actors que treballen en aquest àmbit per tal de fer especial èmfasi en l’impuls de la cultura de la participació (una de les prioritats clau de l’estratègia de transparència i participació del Consell Comarcal).

Per aquest motiu s’ha decidit centrar el **primer procés participatiu en la priorització de projectes en l’àmbit educatiu amb les AMPAs de la Comarca**. Aquest procés participatiu es durà a terme entre els mesos de gener i abril de 2019 i servirà per tal de **prioritzar projectes a realitzar en l’àmbit educatiu per l’import que determini la convocatòria.**

1. **OBJECTE**

L’objecte d’aquestes bases és regular **un procés participatiu d**el Consell Comarcal del Berguedà, com una eina amb la qual la ciutadania proposa i decideix a què van destinats una part dels recursos públics. El procés participatiu que regulen aquestes bases serà una **prova pilot** específica per al pressupost de 2019, amb la intenció d'elaborar i aprovar, si s'escau, un reglament posterior regulador d'aquest tipus de processos participatius, que farà servir aquesta experiència com a punt de partida o referent, en el marc de la Llei 10/2014, de 26 de setembre, de consultes populars no referendàries i d'altres formes de participació ciutadana.

Les bases tenen per objecte determinar un procediment de **proposta i consulta** ciutadana en **l’àmbit educatiu** per identificar les necessitats i determinar la destinació de despeses per a programes i actuacions dirigits a AMPAs/AFAs i famílies de caire educatiu, d’acord amb la disponibilitat pressupostaria aprovada per aquest procés.

#

# **3.ABAST DEL PROCÉS PARTICIPATIU**

3.1 OBJECTIUS

* Mobilitzar i potenciar el paper de les AMPAs com a agents educatius.
* Promoure projectes innovadors en educació més enllà de les escoles.
* Començar a experimentar en el desplegament de l’estratègia de transparència i participació del Consell Comarcal.
* Realitzar un procés participatiu decisori i d’abast comarcal per tal de prioritzar projectes a implementar en l’àmbit educatiu. Aquests projectes no es seleccionaran en detriment dels que tinguin planificats les àrees internes del propi Consell.

3.2. PRINCIPIS

* El procés participatiu s’adequa als principis de transparència, publicitat, claredat, accés a la informació, neutralitat institucional, primacia de l’interès col·lectiu, inclusió i protecció de dades de caràcter personal.
* El procés participatiu garanteix les fases d’informació, participació i retiment de comptes.

3.3. PERSONES CRIDADES A PARTICIPAR

Es tracta d’un procés participatiu d’abast comarcal adreçat a totes aquelles **persones que integren les AMPAs, i a les famílies dels infants de les escoles i instituts de la comarca.**

3.4. CANALS

El procés participatiu serà íntegrament telemàtic, amb la difusió d’una breu butlleta on-line de participació. I una enquesta per respondre també telemàticament.

La via de resolució de dubtes serà el mail hvila@ccbergueda.cat .

# **FASES DEL PROCÉS PARTICIPATIU**

**Fase 1: INFORMATIVA** 7 de març

* Per tal de garantir el dret d’accés a la informació i de participació de totes aquelles persones cridades a participar el Consell Comarcal facilitarà a les AMPAs/AFAs i a les escoles la present nota metodològica que inclou:
	1. la informació de base del procés participatiu
	2. els objectius
	3. els canals
	4. i el calendari del procés participatiu
* A més, s’enviarà la butlleta per la presentació de propostes. La informació bàsica a incloure serà:
	1. Dades personals / de l’entitat
	2. Títol del projecte a realitzar.
	3. Breu descripció del projecte (entenedora i que posi de manifest les finalitats que persegueix el projecte).
	4. Import del projecte
	5. Documents optatius però recomanables
		1. Annexos: Pressupostos, factures, fotografies, etc.
* El Consell Comarcal oferirà un canal per resoldre dubtes en relació al procés: hvila@ccbergueda.cat.
* Tota la informació serà enviada telemàticament a les AMPAs de la comarca i serà penjada a la pagina web del Consell Comarcal.

**Fase 2: RECOLLIDA DE PROPOSTES** del 11 al 24 de març

QUI POT PRESENTAR PROJECTES:

Els **membres de les AMPAs de la comarca** podran presentar les seves aportacions de forma telemàtica mitjançant el correu electrònic hvila@ccbergueda.cat. No hi ha límit en la quantitat de projectes a presentar per cada AMPA.

Els projectes que es presentin han de tenir un cost màxim aproximat de **5.000€.**

Pel bon funcionament del procés participatiu hi ha d’haver un mínim de 5 projectes presentats. Si no s’arriba a la **quantitat mínima de 5** s’incorporaran projectes proposats per tècnics/es de diferents àmbits del Consell Comarcal. Han de ser projectes creats expressament per aquest procés participatiu i seguint aquestes bases.

REQUISITS DE LES PROPOSTES

Els projectes que es presentin per a la priorització han de complir els següents requisits:

* Han de ser un projectes **que es puguin executar des del Consell Comarcal** i ha d’anar dirigit a les **AMPAs, els infants i/o les famílies**.
* No han de superar els 5.000€
* Han de potenciar i afavorir valors que es promouen des del Consell Comarcal:
	+ - Sostenibilitat
		- Respecte a les persones, el patrimoni i l’entorn
		- La inclusió social i qualitat de vida de totes les persones
		- Equilibri territorial
		- Innovació
	+ En termes generals, totes les propostes hauran de respectar el marc jurídic i legal vigent. A més, hauran de:
		- Donar resposta a una necessitat concreta
		- Ser tècnicament viables
		- Estar en els límits econòmics fixats en aquestes bases
		- Tenir principi i final i no suposar costos extres per pressupostos successius que no siguin els habituals
		- Donar resposta a un interès col·lectiu dins l’àmbit educatiu
	+ Els equips tècnics comarcals comprovaran que els projectes reuneixen les condicions i es seleccionaran les propostes que aniran a votació.

**Fase 3: VALORACIÓ DE LES PROPOSTES** 25 de març al 4 d’abril

El Consell Comarcal elaborarà una llista preliminar de projectes / accions a desenvolupar amb una estimació pressupostària.

A **nivell tècnic** es valorarà el compliment d’aquestes bases, el cost, la viabilitat tècnica de cada proposta i la natrualesa de la mateixa. Les propostes valorades passaran a formar part de la llista per la priorització.

**Fase 4: FASE DE VOTACIONS** del 4 al 22 d’abril

El llistat de projectes serà sotmès a la priorització per part dels totes les famílies de les escoles.

S’enviarà a les escoles i les AMPAs la informació de la fase de priorització que hauran de fer arribar a les famílies.

* 1. la informació de base del procés participatiu
	2. informació dels projectes presentats
	3. instruccions per la priorització de projectes

El Consell Comarcal habilitarà un formulari web específic per a la priorització. Per tal de realitzar les persones usuàries de l’espai web hauran d’aportar un els cognoms de l’infant /infants, el nom d'usuari (pare, mare o tutor/a) , el DNI, un correu electrònic i l’escola a la qual pertanyen. El Consell garantirà la protecció de les dades personals de les persones i la no cessió per a que no siguin els establerts per aquestes bases.

Cada persona participant podrà prioritzar fins un màxim del 60% dels projectes presentats.

**Fase 5: RECOMPTE, RETORN I PUBLICACIÓ DELS RESULTATS** 22 a 26 d’abril

S’impulsaran les accions prioritzades fins exhaurir el pressupost destinat al procés participatiu .

* En cas d’empat de prioritzacions de 2 o més accions, el Consell implementarà en primer lloc aquelles que presentin una major viabilitat, prèvia justificació tècnica.
* El Consell Comarcal donarà a conèixer els resultats del procés participatiu a través del web i enviant la informació a les persones participants mitjançant mecanismes telemàtics.
* Seguint el principi de transparència, el Consell Comarcal informarà periòdicament tant via web com als participants que així ho desitgin, l’estat dels projectes seleccionats (amb un informe sintètic específic).

# **DOTACIÓ FINANCERA**

Del pressupost de despeses de l’actual exercici pressupostar es reserva l’import que dicti la convocatòria segons determini l’òrgan comarcal corresponent.

# **ANNEX 1: PLANTILLA PER A LA IDENTIFICACIÓ DE PROJECTES A PRIORITZAR AMPAs**

|  |
| --- |
| **NOM I CONOMS****DNI****AMPA** **TAULA DE DESCRIPCIÓ DELS POSSIBLES PROJECTES A PRIORITZAR** |
| **Projecte 1** | Nom del projecte: |
| **Breu descripció** |
| **Pressupost estimat** |  |